recursal/SuperWikiNEXT-32B huggingface dataset:
**Kløckers hus** er et borgerhjem fra 1826 på Tyholmen i Arendal kommune. Kløckers hus er i dag museum, og er eid av stiftelsen *Kløckers hus - Arendal bymuseum*. Museet viser hvordan en velstående byborgerfamilie levde på 1800-tallet.

Historie
--------

Den fremste, synlige delen av trebygningen er oppført i empirestil av tollinspektør Johannes Nicolai von Kløcker, mens de eldre delene av bygget er fra 1600- og 1700-tallet. Huset ble i slekten i fire generasjoner, før det ble solgt til Stiftelsen Kløckers hus i 1982, som gjorde det om til museum. Bygningen ble fredet i 1984. Johannes Nicolai von Kløcker (født 9. desember 1788 i Fredrikshald, død 6. mars 1862 i Arendal) var av tysk-dansk adelsslekt og ridder av Dannebrogordenen. I 1824 ble han utnevnt til Kongelig Toldinspektør i Arendal. Den første tiden leide han husvære i nabohuset, og kjøpte så eiendommen til daværende postmester Christian Pettersen for å bygge seg en standsmessig bolig.

Inngangsportal til Kløckers hus.  Foto: Karl Ragnar Gjertsen

Beskrivelse
-----------

Huset er i tre etasjer og har høyreist valmtak. Første etasje rommer blant annet en gammel krambod hvor det selges lokallitteratur, et par mindre utstillinger, og kontor for daglig leder. Andre etasje inneholder fullt møblerte rom med gjenstander helt tilbake fra 1700-tallet. Tredje etasje inneholder storsalen, som i dag blir brukt til foreningsmøter og lignende, to rom innredet som hjemmet til en matrosfamilie, og verdens største utstilling av flaskeskuter. En landauer, som er brukt ved mange kongebesøk i Arendal, har fått plass i stallen. Den ble bygget i København rundt 1870.

Flaskeskutesamlingen ble plassert i museet 16. november 2012 og offisielt åpnet av ordfører Einar Halvorsen. De 655 flaskene er donert og produsert av Kjell Birkeland.

Referanser
----------

* *Kløckers Hus, Arendal Bymuseum*, brosjyre

1. ↑  *Arkivverket.no*: «Halden, Ministerialbok nr. I 1 (1758-1791), Fødte og døpte 1789, side 426-427», dåpsinnførsel nr. 10, 7. januar 1789 (besøkt 9. september 2013)
2. ↑  *Arkivverket.no*: «Arendal, Ministerialbok nr. A 6 (1855-1868), Døde og begravede menn 1862, side 335», innførsel nr. 4 (besøkt 9. september 2013)
3. ↑  «Largest display of model ships in bottles». *Guinness World Records* **(engelsk)**. Besøkt 30. juli 2019.

Eksterne lenker
---------------

* (no) «Kløckers hus». *Kulturminnesøk*. Riksantikvaren – Direktoratet for kulturminneforvaltning.
* *Arendal kommune*: Arendal Bymuseum/Kløckers Hus(besøkt 7. desember 2018)

|  |  |
| --- | --- |
| Oppslagsverk/autoritetsdata | Lokalhistoriewiki
 |
**Kongedømmet León** (leonesisk: *Reinu de Llión*, spansk: *Reino de León*, galisisk: *Reino de León*, portugisisk: *Reino de Leão*, latin: *Regnum Legionense*) var et uavhengig kongedømme lokalisert i den nordvestlige regionen av Den iberiske halvøy. Det ble grunnlagt i 910 da kristne fyrster fra kongedømmet Asturias langs den nordlige kysten av halvøya og langs Biscayabukten endret deres hovedstad fra Oviedo til byen León. Portugal adskilte seg og ble et selvstendig rike i 1139 og den østlige, innlandsdelen av León, ble slått sammen med kongedømmet Castilla i 1230.

Fra 1296 og til 1301 var kongedømmet León igjen uavhengig og ble deretter det gjenforent med Castilla, men forble i navnet et eget kongedømme fram til 1833 da det ble en del av det forente Spania. I et kongelig dekret av 30. november 1833 ble kongedømmet León betraktet som en av de spanske regioner og inndelt i provinsene León, Zamora og Salamanca. I 1978 ble disse provinsene i regionen León inkludert sammen med de seks provinsene av den historiske regionen til gamle Castilla for å opprette det selvstyrte regionen Castilla og León.

Se også
-------

* Spanias historie
* Leonesisk

Litteratur
----------

* Fletcher, R.A. (1978): *The Episcopate in the Kingdom of León in the Twelfth Century*, Oxford University Press. Kapittel 1 gir den kulturelle sammen av eldre og León på 1100-tallet.

Eksterne lenker
---------------

* El Reino Leonés Arkivert 5. november 2015 hos Wayback Machine. Breve Historia, Leóns historie på spansk
* A Brief Introduction: The Background of the Leonese Kingdom
* El Espacio Neutro, forklaring på området regionalisme, sammendrag på engelsk

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF **·** BNF (data) **·** BNF (data) **·** SUDOC
 |
**Relevans**: Denne artikkelen omtaler et emne som kan ha tvilsom relevans for Wikipedia. Artikkelen bør endres slik at det fremkommer hvorfor emnet er relevant for Wikipedia, ellers kan den bli slettet. Angitt grunn: *Har to bøker på stort forlag*

**Vanja Lundgren Sørli** (født 1971) er en norsk kriminolog, politiforsker og førsteamanuensis ved Politihøgskolen. Hun forsker på organisert kriminalitet og politireformer.

Hun tok doktorgrad i kriminologi ved Stockholms universitet (2005) og har vært førsteamanuensis ved Politihøgskolen siden 2011. Der har hun ledet forskergruppen om politireform og vært prosjektleder for «Politiutdanningen 100 år» i 2020.

Bibliografi
-----------

* *Politireformer* (med Paul Larsson), Cappelen Damm, 2018
* *Kunnskap for et tryggere samfunn? Norsk politiutdanning 1920-2020* (Cappelen Damm, 2021)

Referanser
----------

1. ↑   Virtual International Authority File, VIAF-ID 225703949, besøkt 1. april 2020[Hentet fra Wikidata]
2. ↑  Forskere mener Nærpolitireformen har blitt en fjernpolitireform
3. ↑  – Kravet om to per 1000 betyr noe annet i dag enn for kort tid siden
4. ↑  Vanja Lundgren Sørli

|  |  |
| --- | --- |
| Oppslagsverk/autoritetsdata | BIBSYS **·** VIAF **·** CRIStin
 |
**La Défense** er et forretningsdistrikt utenfor Paris. Det ligger i departementet Hauts-de-Seine, rundt punktet der kommunene Nanterre, Courbevoie og Puteaux møtes. 

Området har fått sitt navn etter skulpturen *La Défense de Paris* som ble oppført i 1883 for å hedre soldatene som hadde forsvart Paris under den fransk-tyske krig.

Beskrivelse
-----------

La Défense består hovedsakelig av høyhus bygget langs en sentral bilfri akse som består (fra øst til vest og lavest til høyest) av vannspeilet *Le Bassin* (formgitt av den greske billedhoggeren Takis), platanlønn-alléen *L'esplanade de la Défense*, og torgene *La place de la Défense* og *Le parvis de la Défense*. Øverst på sistnevnte står den monumentale Arche de la Défense.

Denne aksen danner en forlengelsen av Paris' historiske akse, som starter ved Louvre og fortsetter langs Rue de Rivoli forbi Place de la Concorde og videre oppover Champs-Élysées til Triumfbuen.

La Défense består av ca 3 millioner m² forretningslokaler og 600.000 m² boliger. Det er et av verdens største forretningsdistrikter.

Under *Le parvis de la Défense* ligger også et av Paris-områdets største kollektivknutepunkt, med tog, RER, Métro de Paris (La Défense – Grande Arche), trikk og buss.

Skyskrapere
-----------

* Tour Majunga (194 m)
* Tour ENGIE (185 m)
* Tour Trinity (167 m)
* Tour Carpe Diem (162 m)
* Cœur Défense (161 m)
* Tour Eqho (131 m)
* Tour Michelet (127 m)
* Tour Franklin (116 m)
* Tour Manhattan (110 m)
* Tour Landscape (101 m)

Utdanning
---------

Paris La Défense samler klyngen Pôle universitaire Léonard-de-Vinci og 4 handelshøyskoler: EDC Paris Business School, ESSEC Business School, ICN Business School og IÉSEG School of Management. Det er også hjemmet til *European School of Paris-La Défense*, en internasjonal grunnskole og ungdomsskole som ble akkreditert som en europeisk skole i 2020.

Litteratur
----------

* Johannes Schaugg: *High-Rise Buildings – La Défense*, Books on Demand 2009, ISBN 978-3-8391-4523-4

Referanser
----------

1. ↑  ÉTUDIER

Eksterne lenker
---------------

* Paris La Défense

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** BNF **·** BNF (data) **·** GeoNames
 |
A4-lokomotivene «Union of South Africa», «Sir Nigel Gresley» og «Bittern» klar for innsats på North Yorkshire Moors Railway i 2008
**London and North Eastern Railway (LNER)** var et britisk jernbaneselskap som ble dannet ved den tvungne omstruktureringen av britiske jernbaner i 1923. LNER var et av «de fire store» sammen med Great Western Railway (GWR), London, Midland and Scottish Railway (LMS), og Southern Railway (SR). 

Etter utbruddet av andre verdenskrig ble alle jernbaneselskaper underlagt statlig kontroll og drift. Etter krigen var jernbanenettet og materiellet nedslitt, og den britiske regjeringen besluttet å nasjonalisere jernbanen. I 1948 ble «de fire store» – deriblant LNER – overtatt av staten, og innlemmet i det statlige selskapet British Railways.

LNER ble kjent for sine raske ekspresstog – det mest kjente er antagelig Flying Scotsman – og ikke minst lokomotivtypen Pacific A4 som den dag i dag innehar hastighetsrekorden for damplokomotiv med 201 kilometer i timen (satt av «Mallard» i 1938). Mye av selskapets inntektsgrunnlag var imidlertid den mindre glamorøse kulltransporten fra gruvene i nordøst-England. Selskapets første sjefskonstruktør var Nigel Gresley.

LNER ble dannet ved sammenslåing av mange mindre jernbaneselskaper. De viktigste var:

* Great Eastern Railway (GER)
* Great Central Railway (GCR)
* Great Northern Railway (GNR)
* Great North of Scotland Railway (GNSR)
* Hull and Barnsley Railway (H&BR)
* North British Railway (NBR)
* North Eastern Railway (NER)

Se også
-------

* Jernbane i Storbritannia

Kilder
------

* LNER Encyclopedia (engelsk) Besøkt 19. oktober 2009

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** SUDOC
 |
**Wittenberg University** er et privat, evangelisk-luthersk universitet i Springfield i delstaten Ohio, USA. Det ble grunnlagt i 1865, og er oppkalt etter universitetet ved samme navn i Wittenberg, Tyskland, hvor Martin Luther hengte opp sine 95 teser. Grunnleggerne, inkludert den første rektoren Ezra Keller, var lutherske prester som brøt med den tyske kirke og dannet en engelsk luthersk kirkesynode i Ohio.

Wittenberg har skolepenger (2006) som er på US$ 31 400, og det tildeles Bachelor- og Mastergrad. Fagkretsen er de klassiske *liberal arts*-studiene innen humaniora, samfunnsvitenskap og klassiske naturfag, i tillegg til lavere grads forstudier i jus og medisin.

Studentene representerer 24 land (2007).

Eksterne lenker
---------------

* (en) Offisielt nettsted Rediger på Wikidata

* (en) Wittenberg University – kategori av bilder, video eller lyd på Commons Rediger på Wikidata

* (en) Wittenberg University – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** ISNI **·** GeoNames
 |


1. ↑   *Intergrert IT-system for akademisk utdannelse*, Wikidata Q6042926,
| Medaljeoversikt |
| --- |
| Konkurrerte for Norges flagg |
|  i langrenn: |
| Langrenn Norgesmesterskapet på ski |
| Sølv | 2008 Selbu | 56 km langdistanse |
| Bronse | 2007 Meråker | 3 x 5 km stafett |
| Bronse | 2008 Trondheim | 3 x 5 km stafett |
| Bronse | 2009 Røros | 30 km fristil |

**Sara Svendsen** (født 15. april 1980) er en norsk tidligere langrennsløper som representerte Tromsø Skiklubb.

Svendsen debuterte i verdenscupen i langrenn 22. november 2003 på Beitostølen, og hennes beste individuelle plassering i verdenscupen er en 15.-plass fra 2008. Hun tok bronse på stafetten under Norgesmesterskapet på ski 2007, og tok også individuell bronse på 30 km i 2009. Under Tour de Ski 2011 måtte hun bryte halvveis i konkurransen på grunn av svineinfluensa. Hun kom sterkt tilbake etter sykdommen og tok tredjeplassen i Birkebeinerrennet senere i sesongen.

8. januar 2012 vant hun det 50 km lange Jizerská padesátka i Tsjekkia. Løpet gikk i klassisk stil og inngikk i FIS Marathon Cup 2011/12. Hun la opp i 2012.

Referanser
----------

1. ↑  Avbryter Tour de Ski NRK
2. ↑  Sveitsisk kvinneseier i Birken NRK
3. ↑  NRK. «Sara Svendsen legger opp». *NRK*. Besøkt 15. februar 2016.

Eksterne lenker
---------------

* (en) Sara Svendsen – FIS (langrenn) Rediger på Wikidata
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

**Glasgow Bridge Street jernbanestasjon** er en nedlagt jernbanestasjon i Glasgow i Skottland. Den ligger sentralt i byen på sydsiden av elven Clyde i det som i dag er innkjøringen til Glasgow sentralstasjon.

Stasjonen var endestasjon for Glasgow and Paisley Joint Railway, som var eid av Glasgow, Paisley and Greenock Railway og Glasgow, Paisley, Kilmarnock and Ayr Railway. Linjen gikk mellom Paisley og Glasgow og førte til at mye frakt som tidligere hadde gått på Clyde ble flyttet over på jernbane. Båten losset i Greenock og godset ble fraktet med tog derfra via Paisley. Toget brukte ca. én time, mens båter brukte mellom to og en halv til tre og en halv time.

I 1876 åpnet St Enoch stasjon like nordøst for Bridge street, på den andre siden av Clyde og nærmere sentrum. I 1879 åpnet Glasgow sentralstasjon med åtte plattformer like nord for Bridge Street, nærmere sentrum og på den andre siden av Clyde. Samtidig ble Bridge Street ombygget slik at to nye spor gikk videre til sentralstasjonen. Bridge Street var imidlertid fremdeles endestasjon for Glasgow, Paisley and Greenock Railway. På grunn av de nye stasjonene gikk imidlertid trafikken nedover.

I 1905 ble sentralstasjonen utvidet slik at den strakk seg ut over Argyle Street og fikk tretten plattformer. Samtidig ble en ny bro med åtte spor bygget og den eksisterende med fire spor ble hevet. Bridge Street ble som en konsekvens stengt og plattformene ble fjernet. Trafikken som hadde gått til Bridge street ble omdirigert til sentralstasjonen eller St Enoch.

Like øst for stasjonsområdet ligger Bridge Street undergrunnsstasjon.
**Øyvind VonDoren Asbjørnsen** (født 28. november 1963 i Ålesund) er en norsk filmprodusent, regissør, forlegger, forfatter og klokkedesigner. 

Han har laget flere dokumentarfilmer, TV-serier, kortfilmer og helaftens filmer, blant annet dokumentaren *Prinsen av Sjakk* fra 2005 – om den da 13 år gamle Magnus Carlsen, samt *MAGNUS* fra 2016. Han har blant annet også regissert og produsert TV-seriene *Norske kvinner i Hollywood* *Komplottet* og *Havets helter*. I 2016 hadde filmen MAGNUS premiere på Tribeca Filmefestival i New York. Asbjørnsen er kreditert som Executive Producer og fotograf på denne filmen. På flere av sine filmer siden 90-tallet har han brukt pseudonymet Asa Von Doren. I 2016 endret han navnet sitt til Øyvind VonDoren Asbjørnsen. Han er også stifter av klokkemerket Von Doren - Fine Timepieces.

I 2005 grunnla han forlaget Fritt forlag som publiserte sakprosa og skjønnlitteratur. Sammen med Bent Hvale har han bla. skrevet barneboken *Geir den grønne gutten* (2008). Fra 2013 til 2016 var han forlagssjef i NKI Forlaget. Han har arbeidet siden sommeren 2016 fulltid som daglig leder og designer for det norske klokkemerket Von Doren.

Referanser
----------

1. ↑  «Verdsstjerne frå Kristiansund gått bort», *NRK Møre og Romsdal*, 16. april 2003
2. ↑  «Annenhver dokumentar sponset», *Journalisten*, 23. juli 2001

Eksterne lenker
---------------

* (en) Øyvind Asbjørnsen på Internet Movie Database Rediger på Wikidata
* Asbjørnsens hjemmeside
* Info om Asbjørnsen på Kulturnett
* Artikkel i Vårt Land om Geir den Grønne Gutten[*død lenke*]

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** LCCN **·** ISNI
 |
**Fengselsår** er et begrep som ble fjernet i lov av 18. mai 2001 om straffegjennomføring og erstattet med et mer fleksibelt system som åpner for løslatelse etter at ⅔ av fengselsstraffen er sonet.

Debatt om fengselsår
--------------------

I offentlig debatt i Norge henvises det svært ofte misvisende til begrepet fengselsår og hvorvidt dette er åtte eller ni måneder. Det korrekte svaret er at ett år i fengsel er tolv måneder, med mulighet for løslatelse etter 2/3 av sonet straff jf. straffegjennomføringsloven § 42.

Løslatelse etter to-tredels soning
----------------------------------

Utdypende artikkel: Prøveløslatelse 

Hvis den innsatte ønsker å bli løslatt etter ⅔ soning, må vedkommende selv søke om dette til fengselsledelsen som i råd avgjør søknaden. I 99% av tilfellene vil dette automatisk innvilges.I fengselsrådet sitter gjerne fengselets leder, førstebetjenter og også omsorgspersoner som prester etc. Den innsattes soningshistorikk blir gjennomgått.

Normalt får alle innsatte med løslatelse før fullgått tid, pålegg om møteplikt til Kriminalomsorgen. I møtene blir den innsattes situasjon løpende vurdert. Ved brudd på meldeplikten blir den innsatte tilbakeført soning.

Referanser
----------

1. ↑  «Lov om gjennomføring av straff mv. (straffegjennomføringsloven) - Kapittel 3. Fengselsstraff, forvaring og strafferettslige særreaksjoner - Lovdata». *lovdata.no* **(norsk)**. Besøkt 18. mai 2017.

|  |  |
| --- | --- |
| Oppslagsverk/autoritetsdata | Store norske leksikon
 |
**Counter Intelligence Corps** (**Army CIC**) var en amerikansk etterretningsorganisasjon under andre verdenskrig og tidlig under den kalde krigen. Organisasjonen befant seg innenfor United States Army og bestod av høyt trenede spesialagenter. Dens rolle ble overtatt av U.S. Army Intelligence Corps i 1961 og, i 1967, av U.S. Army Intelligence Agency.

Bakgrunn
--------

CIC hadde sin opprinnelse fra Corps of Intelligence Police, grunnlagt av Ralph Van Deman i 1917. Organisasjonen var knyttet til American Expeditionary Force i Frankrike, og utgjorde på denne tiden over 600 medlemmer. I mellomkrigstiden betydde imidlertid politikken med isolasjonisme, nedskjæring av militær-utgifter og økonomisk depresjon at antallet på midten av 1930-tallet hadde falt til færre enn 20 personer. Trusselen om krig mot slutten av 1930-tallet, brakte en utvidelse av CIP tilbake til nivåene fra første verdenskrig. 

USAs inntreden i andre verdenskrig i desember 1941, brakte en enda større utvidelse og et nytt navn. CIC-enheter var også involvert i å sørge for sikkerhet for Manhattanprosjektet, inkludert tjeneste som kurerer av spaltbart materiale fra Los Alamos, New Mexico til Tinian. De opererte også i 1945 på FNs organisasjonskonferanse i San Francisco, som Alger Hiss ledet som generalsekretær. Mot slutten av andre verdenskrig lyktes CIC-agenter som en del av Operasjon Paperclip å frakte tyske vitenskapsmenn til Nord-Amerika, før sovjeterne fikk tak i disse forskerne. Denne handlingen var med på å bidra til suksessen til det amerikanske rakett-utviklingsprogrammet og Romkappløpet.

CIC fortsatte aktivt kontraetterretning under hele den kalde krigen, Koreakrigen og Vietnamkrigen. I den umiddelbare etterkrigstiden opererte CIC i de okkuperte landene, spesielt i Japan, Tyskland og Østerrike. De forsøkte blant annet å motarbeide svartebørs-handel, og lete etter (og arrestere) medlemmer etter det forrige regimet. Utbruddet av Korea-krigen i juni 1950 gjorde at CIC igjen ble involvert i en militær konflikt, og organisasjonen gjennomgikk en større utvidelse. Dette viste seg imidlertid å være CICs siste mulighet til så store ressurser og mannskap.
**Hjertesvikt A/S** var et punkband fra Bodø i Nordland som ble startet i august 1979. De gav ut en syvtommers EP og er med på flere samlealbum.

Historie
--------

Hjertesvikt A/S var det første punkbandet fra Bodø[]. Bandet ble startet av Bjørn Jervås i 1979, og fikk en sentral plass i et raskt-voksende, vitalt, alternativt musikkmiljø i byen. Dette miljøet produserte blant annet fanziner, «gjør det selv»-utgivelser og konsertvirksomhet. Hjertesvikts vinyldebut *Diagnose: hjertesvikt* ble utgitt på Tor Olav Andreassens plateselskap B. Rock i oktober 1981. 

Vokalisten Finn Aurdal ble etter hvert erstattet av Geir Petter «Dyret» Jensen. Med ham som vokalist spilte bandet inn bidragene til samlekassettene *Maraton rock 82* og *Null problem* våren 1982. Deretter dro bandet på en norgesturné i juli 1982, og spilte blant annet på Club 7 i Oslo. Dagen etter spilte de på Afrika i Oslo, med Raga Rockers som oppvarming. I 1984 spilte bandet sin siste konsert; ikke lenge etter ble Hjertesvikt oppløst.

Bandet hadde svært mange ulike besetninger; bare Jervås og H. Aurdal var med hele tiden. Etter at «Dyret» sluttet, overtok Jervås hovedvokalen for resten av perioden. Etter at Petter Pogo sluttet i 1980, overtok Torbjørn Nordgård på gitar. Etter at Brattøy forsvant, var det Thor Erik Høiskar som spilte bass resten av bandets levetid.

Bjørn Jervås startet senere reggae-bandene Irie Darlings og Manna. Petter Pogo ble med i Jokke og Valentinerne. «Dyret» ble med i Life… But How To Live It? og 2:20.

Medlemmer
---------

* Finn Aurdal jr. – vokal
* Thor Erik Høiskar – bassgitar
* Bjørn Jervås – gitar
* Alf Brattøy – bassgitar
* Petter Pogo – gitar
* Håkon Aurdal – trommer
* Lars Henrik Myklebust – trommer
* Torbjørn Nordgård

Diskografi
----------

* Splitt med The Gate: *Punk Rock in Rønvik skole* MC (PPM 1980). Albumet ble innspilt live i Rønvik barneskole den 21. februar 1980 med unntak av låt nr. 1 på Side A som er en coverversjon av Black Sabbath's "Embryo"
* *Diagnose: hjertesvikt* 7" EP med tre spor (B.Rock/egenutgitt 1981)
* *Splitt 7"* EP (Requiem 1999)

Referanser
----------

1. ↑  Anders Moe. «Hjertesvikt A/S». Rockheim. Arkivert fra originalen 20. november 2015. Besøkt 19. november 2015.

Eksterne lenker
---------------

* (en) Hjertesvikt A/S på Discogs Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** Discogs
 |
**Denne artikkelen bygger på én eller flere primærkilder og/eller kilde(r) som er nært knyttet til artikkelens emne.** Du bør forsyne enkeltpåstandene i saken med referanser med kildehenvisninger som lar seg verifisere gjennom pålitelige, uhildede sekundær- eller tertiærkilder.

**Ingrid Ophaug Dahl** (født 13. mars 1991 i Os) er en norsk politiker som var nasjonal talsperson for Grønn Ungdom fra 2013 til 2015. Grønn Ungdom er Miljøpartiet De Grønnes ungdomsorganisasjon.

Politisk arbeid
---------------

Ophaug Dahl startet sin politiske karriere i Miljøpartiet De Grønne i 2012, da hun ble valgt inn i Grønn Ungdoms arbeidsutvalg. I mars 2013 ble hun, sammen med Hallvard Surlien, valgt til talsperson for Grønn Ungdom. Hun ble gjenvalgt 9. mars 2014, sammen med Lage Nøst.

Referanser
----------

1. ↑  «Arkivert kopi». Arkivert fra originalen 2. mai 2014. Besøkt 1. mai 2014.
2. ↑  «Arkivert kopi». Arkivert fra originalen 29. april 2014. Besøkt 1. mai 2014.

Eksterne lenker
---------------

* (en) Ingrid Ophaug Dahl – kategori av bilder, video eller lyd på Commons Rediger på Wikidata
* (en) Ingrid Ophaug Dahl på Internet Movie Database Rediger på Wikidata
* (en) Ingrid Ophaug Dahl på Twitter Rediger på Wikidata
**Glasgows undergrunnsbane** (**Glasgow Subway**) er en tunnelbane i Glasgow i Skottland som ble åpnet 14. desember 1896. Samme dag som banen åpnet førte en ulykke til at den ble stengt; trafikken startet igjen 21. januar 1897. Banen er den tredje eldste tunnelbanen i verden etter Londons undergrunnsbane og Metro Budapest. I dag har banen daglig 36 000 passasjerer. Fra 1936 til 2003 het banen **Glasgow Underground**.

Vognene ble opprinnelig trukket av en kabel fra en kullfyrt dampmaskin, men banen ble elektrifisert i 1935. Banen består av en 10,5 kilometer lang linje som går i ring med to spor, ett for hver retning. Banen dekker sentrum, vestlige og sydlige deler av byen og det er til sammen femten stasjoner. Den krysser under Clyde på to steder.

Banen gjennomgikk en omfattende rehabilitering mellom 1977 og 1980. Samtidig ble de originale vognene i tre byttet ut med mer moderne oransje vogner, som har gitt banen kallenavnet «The Clockwork Orange» etter filmen *A Clockwork Orange*. Selv om banen har eksistert i over hundre år har den aldri blitt utvidet, det har imidlertid blitt offentliggjort planer om en utvidelse mot øst fordi dette er den delen av byen som har dårligst kollektivtilbud.

Stasjoner
---------

Det er 15 stasjoner på Glasgows undergrunnsbane. Tre av stasjonene har pendlerparkering (det var tidligere fire, men parkeringsplassen ved West Street ble stengt permanent 16. februar 2008), og tre stasjoner har forbindelse til jernbanen.

Følgende liste lister opp stasjonene med klokka, fra den nordligste stasjonen.

|  |  |  |  |
| --- | --- | --- | --- |
|  | Stasjonmed klokka fra nordligste stasjon | Antall reisendeapril 2004–mars 2005 | Merknader |
| Hillhead | 1 860 000 |  |
| Kelvinbridge | 910 000 | Pendlerparkering |
| St George’s Cross | 580 000 |  |
| Cowcaddens | 500 000 |  |
| Buchanan Street | 2 540 000 | I nærheten av Queen Street stasjon |
| St Enoch | 1 910 000 | I nærheten av Glasgow sentralstasjon |
| Bridge Street | 470 000 | Pendlerparkering |
| West Street | 150 000 |  |
| Shields Road | 460 000 | Pendlerparkering |
| Kinning Park | 240 000 |  |
| Cessnock | 520 000 |  |
| Ibrox | 540 000 |  |
| Govan | 990 000 |  |
| Partick | 1 010 000 | Er også jernbanestasjon |
| Kelvinhall | 620 000 |  |

Referanser
----------

1. ↑  «Strathclyde Partnership for Transport; Operating Plan 2008-2009; May 2008» (PDF). Besøkt 23. august 2008. [*død lenke*]
2. ↑  «Statistics & trends 2005» (PDF) **(engelsk)**. Strathclde Partnership for Transport. juli 2005. s. 44. Arkivert fra originalen (PDF) 28. mars 2007. Besøkt 10. august 2008.

Eksterne lenker
---------------

* Offisielt nettsted Rediger på Wikidata

* (en) Glasgow Subway – kategori av bilder, video eller lyd på Commons Rediger på Wikidata

* (en) Glasgow Subway – galleri av bilder, video eller lyd på Commons Rediger på Wikidata
*Se også: ungdomsskolen*

**Ungdomskulen** er et band fra Bergen bestående av gitarist og vokalist Kristian Jan Erik Stockhaus, bassist Frode Flatland og trommeslager Øyvind Solheim. Trioen har skiftet navn en rekke ganger og har tidligere gått under navnene **Standing Ovation**, **Thundersome** og **Goddamnit**. 

Bandet har gitt ut tre EP-er på vinyl. I 2007 gav de ut albumet *Cry Baby*, og i mars 2009 kom oppfølgeralbumet *Bisexual*. De har også blitt anmeldt av musikkmagasinet Pitchfork.

De beveger seg både innom punk, progressiv rock, jazz, delvis rap og det meste annet som kan ha tilknytning til rock. Bandet vant klassen RiksAlarm under Alarmprisen 2007. Prisen består av en turné i Norge med start under by:Larm i Oslo.

Referanser
----------

1. ↑  url=

Eksterne lenker
---------------

* (en) Ungdomskulen på Discogs Rediger på Wikidata

* (en) Ungdomskulen på MusicBrainz Rediger på Wikidata

* (en) Ungdomskulen på Songkick Rediger på Wikidata

* (en) Ungdomskulen på Last.fm Rediger på Wikidata

* (en) Ungdomskulen på AllMusic Rediger på Wikidata
* Ungdomskulen på Facebook Rediger på Wikidata

* Ungdomskulen på Myspace Rediger på Wikidata

  


| * v
* d
* r
Vinnere av Alarmprisen 2007 |
| --- |
| 
* Rock
* Pop
* Hip hop/rap
* Metall
* Elektronika
* Jazz
* Beste låt
* Beste liveband
* Årets video
* Årets nykommer
* RiksAlarm
* Årets alarmpris

 |
| 
* Full liste
* 2001
* 2002
* 2003
* 2004
* 2005
* 2006
* 2007

 |

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI **·** MusicBrainz **·** Discogs **·** AllMusic
 |
**Montrose** var et amerikansk band som ble dannet av gitaristen Ronnie Montrose i 1973. De ga ut to innflytelsesrike album med vokalisten Sammy Hagar som senere skulle ta over etter David Lee Roth i Van Halen. De ga videre ut to album med sangeren Bob James før de ble oppløst på slutten av 1970-tallet. De ble gjenforent og ga ut et album i 1987 med sangeren Johnny Edwards som senere ble med i Foreigner.

Ronnie Montrose platedebuterte på *Tupelo Honey* (1971) av Van Morrison, og spilte deretter inn med Herbie Hancock, Boz Scaggs og Edgar Winter. Da han stiftet sitt eget band, ga han ut mer Led Zeppelin-inspirerte plater og introduserte Sammy Hagar for offentligheten. Van Halen spilte covere av Montrose innen de platedebuterte. Sammy Hagar var sanger i Van Halen i perioden 1986-1996 og 2003-2005, og har dessuten gitt ut soloalbum og deltatt i en rekke andre band. Ronnie Montrose fortsatte med bandet Gamma og soloutgivelser i diverse genre.

Da Ronnie Montrose døde 3. mars 2012 var det kjent at han hadde hatt prostatakreft, men dødsårsaken viste seg å være selvmord.

Albumutgivelser
---------------

* *Montrose* (1973)
* *Paper Money* (1974)
* *Warner Brothers Presents... Montrose!* (1975)
* *Jump On It* (1976)
* *Mean* (1987)

Referanser
----------

1. 1 2 3  Greg Prato March: «Guitarist Ronnie Montrose Dead at 64» i *Rolling Stone* 4. mars 2012
2. ↑  Kevin Gibson: «You can go home again (Sometimes it just takes a while)» i *Louisville Music News*
3. ↑  Nick DeRiso: «Sammy Hagar Fires Back at David Lee Roth Over Van Halen Setlist» i *Ultimate Classic Rock* 27. mai 2015
4. ↑  *Bio.* om Sammy Hagar
5. ↑  Michael Molenda: «Ronnie Montrose Death Ruled a Suicide» i *Guitar Player* 10. april 2012

Eksterne lenker
---------------

* Offisielt nettsted Rediger på Wikidata

* (en) Montrose (band) – kategori av bilder, video eller lyd på Commons Rediger på Wikidata
* (en) Montrose på Discogs Rediger på Wikidata

* (en) Montrose på MusicBrainz Rediger på Wikidata

* (en) Montrose på Spotify Rediger på Wikidata

* (en) Montrose på Songkick Rediger på Wikidata

* (en) Montrose på Last.fm Rediger på Wikidata

* (en) Montrose på Genius — sangtekster Rediger på Wikidata

* (en) Montrose på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** NKC **·** MusicBrainz **·** Discogs **·** AllMusic
 |
**Sirajuddin Haqqani** også noen ganger kalt for **Siraj Haqqani** (født ca. 1970) er en militær leder av pashtun-folket som leder Waziri-styrker i kampen mot Afghanistan i perioden 2004-2006. Hans far er Jalaluddin Haqqani, en berømt mujahedin og første militære leder av det protalibanske Haqqani-nettverket i Afghanistan og Pakistan.

Terrorangrepet mot Serena Hotell
--------------------------------

Utdypende artikkel: Terrorangrepet mot Serena Hotell

Sirajuddin Haqqani ble kjent i Norge i forbindelse med terrorangrepet mot Serena Hotell 14. januar 2008, der bl.a. den norske journalisten Carsten Thomassen ble drept. Dagen etter angrepet offentliggjorde Afghanistans etterretningstjeneste bilder og navn på personer de hevdet stod bak angrepet. De orienterte også om at det var tre gjerningsmenn, en av dem er arrestert, og at de også har arrestert sjåføren som kjørte angriperne, samt to personer som huset dem. Amrullah Saleh, leder for Afghanistans etterretningstjeneste, sa videre på en pressekonferanse at de mente terrorangrepet var planlagt og kontrollert av personer tilknyttet Mullah Abdullah, en av Siraj Haqqanis samarbeidspartnere. Noen kritiske røster mente at afghanske myndigheter bare brukte angrepet mot Serena Hotell som en ytterligere grunn for å jakte på Sirajuddin Haqqani.

Attentatet mot Karzai april 2008
--------------------------------

Utdypende artikkel: Attentatet mot Karzai april 2008

Tre måneder etter angrepet på Serena, kom Haqqani igjen i søkelyset, denne gangen etter et attentat mot Afghanistans president Hamid Karzai 27. april 2008. En talsmann for den afghanske etterretningstjenesten sa 1. mai at en av de som ble drept i forbindelse med attentatet mot Karzai, også var koblet til angrepet mot Kabul Serena Hotell i januar 2008. Humayun var sjåføren til terroristene som angrep hotellet. Humayun hadde også forbindelser til Haqqani, som en mente stod bak angrepet mot Serena Hotell.

Referanser
----------

1. ↑   www.afpbb.com[Hentet fra Wikidata]
2. 1 2 3  Dagbladet: Lagde selvmordsvideo kvelden før, publisert 15. januar 2008
3. ↑  Aftenposten: Kabul-terrorist låste seg trolig ute på taket, publisert 16. januar 2008
4. ↑  Dagbladet: Dette er drapsmennene, publisert 16. januar 2008
5. 1 2  (en) Al Jazeera: Karzai plot 'hatched in Pakistan', 27. april 2008
6. ↑  (no) Dagbladet: - Terrorsjåfør drept, 1. mai 2008

|  |  |
| --- | --- |
| Oppslagsverk/autoritetsdata | Prabook
 |
Trevirke
**Framiré** (*Terminalia ivorensis*) er et treslag i familien Combretaceae.

Det er et stort, løvfellende tre som blir 15–46 m høyt. Stammen er svært rett og ofte uten greiner opp til 30 m høyde. Ved basis av stammen er det små brettrøtter. Barken er glatt og lysegrå til mørkebrun på unge trær og smågreiner. Eldre trær har nesten svart bark med dype, langsgående furer. Rotsystemet er vidt og ganske grunt.

Bladene er kransstilte, ovale, 6,4–12,7 cm lange og 2,5–6 cm brede med broddspiss. Det er 6–7 par sidenerver, og bladene har oransje-gule ullhår på undersiden og langs nervene på oversiden. Blomstene er samlet i 7,6–10,2 cm lange aks i bladhjørnene. Blomstringen begynner i april etter løvsprett og varer til juni. Insekter pollinerer blomstene. Frukten er moden fra desember til mars. Den har vinger, inneholder ett frø og er ullhåret, 5,8–10 cm lang og 1,7–2 cm bred.

Framiré vokser som regel i tropisk lauvfellende skog, men av og til forekommer den i tropisk regnskog. Den vokser fra havets overflate opp til 1200 moh. Midlere årstemperatur må være 20–33 °C, og årsnedbøren må være 1250–3000 mm. Arten er naturlig utbredt i vestlige Afrika fra Guinea østover til Kamerun, men den blir plantet i tømmerplantasjer andre steder.

Trevirket er gulbrunt og minner litt om eik. Det brukes til kryssfinér og snekkerarbeider uten- og innendørs. Andre navn på virket er *idigbo* og *black afara*. Den raske veksten gjør framiré godt egnet til å dyrke i plantasjer. Omløpstida i Afrika er 40 år. Dvergsnutebiller i slekta *Nanophyes* kan redusere frøproduksjonen mye.

Referanser
----------

1. ↑  W. Hawthorne (1998). «*Terminalia ivorensis*». *The IUCN Red List of Threatened Species*: e.T33062A9754250. doi:10.2305/IUCN.UK.1998.RLTS.T33062A9754250.en.
2. 1 2 3 4  «*Terminalia ivorensis*» (PDF). World Agroforestry Centre. Besøkt 23. mars 2021.
3. ↑  V.E. Risør (1967). *Trehåndboken*. Oslo: Cappelen. s. 83–84.

Eksterne lenker
---------------

* (en) *framiré* i Encyclopedia of Life Rediger på Wikidata

* (en) *framiré* i Global Biodiversity Information Facility Rediger på Wikidata

* (en) *framiré* hos ITIS Rediger på Wikidata

* (en) *framiré* hos NCBI Rediger på Wikidata

* (en) *framiré* hos The International Plant Names Index Rediger på Wikidata

* (en) *framiré* hos Tropicos Rediger på Wikidata

* (en) *Kategori:Terminalia ivorensis* – bilder, video eller lyd på Wikimedia Commons Rediger på Wikidata

* *Terminalia ivorensis* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
Åpnet Twix
Innholdet i en Twix
**Twix** er en sjokolade som er laget av Mars, Inc.. Sjokoladen består av en kjerne av kjeks som er toppet med karamell, og det hele er belagt med melkesjokolade. Siden en Twix har en noe mindre diameter enn en vanlig sjokolade i «barform», blir den vanligvis pakket i par. Twix ble introdusert i 1979.

Twix ble kalt **Raider** i Belgia, Frankrike, Nederland, Portugal, Tyskland og Østerrike i mange år før navnet ble forandret i 1991 (2000 i Finland, Danmark, Norge og Sverige) til å matche det internasjonale merkenavnet. Dette navnebyttet ble møtt med forakt i Tyskland, og slagordet *«Raider heißt jetzt Twix, ... sonst ändert sich nix»* («Raider heter nå Twix, ... ingenting annet blir forandret») er blitt en metafor for slurvete forsøk på å gjøre noe mer moderne ved å gi det et nytt, «tøft» navn.

Smak- og produktvariasjoner
---------------------------

Twix er tilgjengelig som iskrem.

I perioder har en Twix med hvit sjokolade, Twix White, vært tilgjengelig.

I USA selges Twix med peanøttsmør, der peanøttsmøret erstatter karamellen. Fra 2005 ble også en Twix med mørkt sjokoladetrekk istedenfor melkesjokoladetrekket tilgjengelig. Spesielle smaker som *«Double Fudge»* (dobbel karamell) og *«Cookies n Cream»* (kaker og fløte) har også vært tilgjengelig, men selges ikke lenger.

Twix i *Seinfeld*
-----------------

Twix er et hovedelement i en episode av *Seinfeld*. En sulten George prøver å kjøpe en Twix i en automat. Da maskinen ikke fungerer som den skal, og Twixen ikke kommer ut, begynner George å lete etter en salgsmann. Han kommer tilbake og finner ut at noen andre har fått tak i sjokoladen hans og spist den, noe som fører til at han setter en felle som han håper vil få tyven til å innrømme sin handling, og kanskje til og med fører til at George får tilbake Twixen sin. Når det også feiler, ser George mot himmelen og roper «TWIX!».

Eksterne lenker
---------------

* Offisielt nettsted Rediger på Wikidata

* (en) Twix – kategori av bilder, video eller lyd på Commons Rediger på Wikidata

* (en) Twix – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz
 |
**Limba** (*Terminalia superba*) er et treslag i familien Combretaceae.

Det er et stort, løvfellende tre som blir opptil 50 m høyt med en stammeomkrets på 5 m. Stammen er svært rett, og ved basis av stammen er det store brettrøtter som kan gå opptil 6 m over bakken. Barken er forholdsvis glatt, grå og flekkes av i små biter. Rotsystemet er ganske grunt, og eldre trær mister pælerota og støtter seg i stedet på brettrøttene.

Bladene sitter spredt og er samlet ytterst på greinene. De er omvendt eggformede, 6–12 cm lange og 2,5–7 cm brede. Det er 7–8 par sidenerver, og bladstilken er 3–7 cm lang. Blomsterstanden er et 7–18 cm langt aks. Blomstene er små, grønnhvite og sittende. Blomstringen finnes sted samtidig med eller rett etter løvsprett og varer 2–5 uker. Insekter pollinerer blomstene. Fruktene modnes i løpet av regntida og blir modne samtidig som løvet felles og tørketida begynner. Frukten har vinger, inneholder ett frø og er 4–7 cm lang og 1,5–2,5 cm bred.

Limba vokser 150–1000 moh. i tropisk lauvfellende skog med ei tørketid på fire måneder. Midlere årstemperatur må være 20–28 °C, og årsnedbøren bør ligge i området 1000–1800 mm. Arten er naturlig utbredt i tropisk Afrika fra Guinea og Den sentralafrikanske republikk sørover til Angola.

Trevirket er kremgult, men hos noen trær har veden mørke årer. Det brukes til kryssfinér, dørblader, møbler og annen snekring. Limba brukes ofte i det ytterste trelaget på bordtennisracketer. Virket brukes både i hals og kropp på el-gitarer, for eksempel i den første modellen av Gibson Flying V. Lyst tre kalles *limba blanc* eller *limba clair*, mens mørkt tre kalles *limba noir* eller *noyer du Mayombe*. Andre navn på virket er *korina*, *afara* og *fraké*. Ambrosiabiller i slekta *Dolipygus* forårsaker ofte råteskader på trærne.

Galleri
-------

* BrettrøtterBrettrøtter
* Trevirke med mørke årerTrevirke med mørke årer
* Albert King med en Gibson Flying V laget av limbaAlbert King med en Gibson Flying V laget av limba

Referanser
----------

1. 1 2 3 4  «*Terminalia superba*» (PDF). World Agroforestry Centre. Besøkt 7. april 2021.
2. ↑  V.E. Risør (1967). *Trehåndboken*. Oslo: Cappelen. s. 132–133.

Eksterne lenker
---------------

* (en) *Limba (treslag)* i Encyclopedia of Life Rediger på Wikidata

* (en) *Limba (treslag)* i Global Biodiversity Information Facility Rediger på Wikidata

* (en) *Limba (treslag)* hos ITIS Rediger på Wikidata

* (en) *Limba (treslag)* hos NCBI Rediger på Wikidata

* (en) *Limba (treslag)* hos The International Plant Names Index Rediger på Wikidata

* (en) *Limba (treslag)* hos Tropicos Rediger på Wikidata

* (en) *Kategori:Terminalia superba* – bilder, video eller lyd på Wikimedia Commons Rediger på Wikidata

* *Terminalia superba* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
**John Baptist Li Suguang** (født 1964 i provinsen Shanxi i Folkerepublikken Kina) er kinesisk katolsk koadjutorbiskop av Nanchang i provinsen Jiangxi. Han ble bispeviet der den 31. oktober 2010 med pavelig approbasjon og med den kinesiske regjerings godkjenning.

Li Suguang studerte ved det biskoppelige presteseminar i Beijing og ble presteviet i 1992. Han virket så som sjesesørger i Shanxi, så i Indre Mongolia, og deretter i Nanchang. Der ble han etterhvert utnevnt til generalvikar, og ble enstemmig nominert til bispekandidat i 2009. 

Bispedømmet Nanchang omfatter territorielt også et *undergrunnsbispedømme*, Yujiang, som ledes av biskop Thomas Zeng Jingmu (født i 1920). Men det «offisielle» bispedømme Nanchang (også rett og slett kalt Jiangxi) er et resultat av en regjeringsinitiert eller i det minste regjeringsgodkjent sammenslåing av de «tidligere» bispedømmer Nanchang, Yujiang og tre andre kirkelige territorielle jurisdiksjoner i provinsen i 1985. Alt i alt (i den «åpne» kirke og i «undergrunns»kirken) er det sammenlagt 100.000 katolikker, med omtrent like mange prester – rundt 40 hver – tilknyttet hver gren av det kirkelige fellesskap. Katolsk misjon i provinsen går tilbake til jesuitten Matteo Ricci, som kom dit i 1595.

Oredinasjonsmessen av koadjutormessen ble presidert av biskop Joseph Li Shan av Beijing (som var medstudent av biskop Li punder presteutdannelsen), sammen med biskopene Joseph Shen Bin av Haimen, Joseph Zhao Fengchang av Liaocheng (Yanggu) og den aldrende (da 89 år gamle) biskop John Wu Shizhen, ordinarius av Nanchang.

Referanser
----------

1. ↑   Catholic-Hierarchy.org, katolsk hierarki ID lisug, besøkt 11. september 2021[Hentet fra Wikidata]

  


|  |  |
| --- | --- |
| Oppslagsverk/autoritetsdata | Catholic-Hierarchy
 |
Store deler av Finland er tidligere havbunn og skjærgård. Illustrasjonen viser havnivået straks etter siste istid.
Et steds **marine grense** er havets høyeste nivå etter siste istid.
I siste istid var blant annet hele Skandinavia dekket av is. Isdekkets størrelse var på sitt høyeste nivå for 23 000 år siden.

Vekten av isen gjorde at jordskorpen ble trykket ned (dette er et ca. 1:3 forhold; for eksempel 100 m is trykket landskapet ned 30 m, 200 m is trykket landskapet ned 60 m osv.). Isen i Skandinavia var tykkest over sentrale deler av Bottenviken i Sverige, der istykkelsen var ca. 3 000 m. Det vil si at jordskorpen var trykket ned ca. 1 000 m i forhold til i dag.

Landhevningen i tiden etter issmeltingen foregikk først raskt, senere i et mer sakte tempo. Omkring Bottenviken, der landskapet er flatt, foregår landhevningen fortsatt så hurtig at den er merkbar i løpet av et menneskeliv.

Marin grense er det høyeste nivået som havet har hatt på et sted etter at det ble fritt for is og man forkorter det gjerne med MG. Den marine grensen bestemmes ved høyden av strandhakk, strandlinjer og breelvdelta, ofte med rester etter marine dyr. MG kan med stor nøyaktighet også bestemmes ved å analysere kjerneprøver fra myr, der hver millimeter av kjernen representerer avleiringer som kan dateres ved hjelp av karbondatering.

Grunnen til at havet sto høyere ved slutten av istiden er at hele den fennoskandiske landplaten ble presset ned på grunn av vekten til ismassene. Da isen smeltet, flommet havet inn over det nedtrykte landet. Da landet sakte steg opp igjen, trakk havet seg tilbake, og landet ble tørt. Dette er en prosess som startet for 10 000 år siden og som stadig pågår. 

Den beste jorden for landbruk i Norge ligger under den marine grensen, gjerne på sand og leire som ble dannet da området var oversvømt. Noen av disse områdene har kvikkleire og er utsatt for store og små leirras.

Den marine grense har også betydning innen arkeologi. De eldste spor etter mennesker som bodde i strandkanten finner man i dag omkring den marine grensen. Funnet av Norges første boplasser fra eldre steinalder, Fosnakulturen, ble gjort av en geolog som studerte strandlinjene, og fant stein som var bearbeidet av mennesker.

Referanser
----------

1. ↑  MARIN GRENSE: SÅ HØYT GIKK HAVET Arkivert 7. juli 2015 hos Wayback Machine.. ngu.no (11. juni 2013)

Eksterne lenker
---------------

* Ngu.no-kart over Marin grense.
Spydeberg kirke
**Spydeberg prestegjeld** var et prestegjeld tilhørende Vestre Borgesyssel prosti i Borg bispedømme i Den norske kirke. Det omfattet tidligere Spydeberg kommune i Østfold fylke, og hovedkirken var Spydeberg kirke.

Spydeberg prestegjeld og dets sogn er nå en del av Indre Østfold kirkelige fellesråd underlagt Østre Borgesyssel prosti.

Historikk
---------

*Spjótaberg sókn* (norrønt) har sin opprinnelse fra kristningen av landet. Spydeberg kirke, *Spjótabergs Margaretar kirkja*, er opprinnelig en middelalderkirke, en langkirke i stein som ble oppført rundt midten av 1200-tallet og viet til Olav den hellige.

I høymiddelalderen ble Spydeberg, sammen med Skiptvet omtalt som *Frøylandir*, og utgjorde *Freylandir skipreiða* i Borgarsysla. Kirken er omtalt i Biskop Eysteins jordebok fra 1397 som *Spjotabergs kirkja*.

### Prestegjeldet

Spydeberg prestegjeld går antakelig tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Povel Huitfeldts Stiftsbok fra 1574-77 omtales følgende kirker i *Spiedberrig Sogenn*:

* Spiedberrig Hoffuidt Kiercke
* Hellen Capel
* Hoffuin Annex

Det er oppført i Skattematrikkelen 1647 som *Spiudsberg sougen* i Thuene, Aabøyde och Hualløers fougderie.

### Nyere tid

Spydeberg prestegjeld dannet grunnlaget for Spydeberg formannskapsdistrikt opprettet i 1837.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Menigheter
----------

Prestegjeldet hadde ved sin avvikling følgende menigheter:

* Spydeberg
* Heli
* Hovin

Referanser
----------

1. ↑  Dietrichson, L. (Lorentz) (1888). *Sammenlignende Fortegnelse over Norges Kirkebygninger i Middelalderen og Nutiden*. Malling. s. 14.
2. ↑  Spydeberg kirke, norske-kirker.net/
3. ↑  Rygh, O. (Oluf) (1897). *Norske Gaardnavne*. Kristiania: Fabritius. s. 75.
4. ↑  Hole, Ivar (1950). *Hosanger kyrkje og Hosanger prestegjeld gjennom 200 år*. s. 18-19.
5. ↑  *Kommune- og fylkesinndelingen i et Norge i forandring*. no#: Statens forvaltningstjeneste, Seksjon Statens trykking. 1992. s. 364-70. ISBN 8258302612.
6. ↑  Endringer i gravferdsloven og kirkeloven - Rundskriv 20.12.2011. regjeringen.no
7. ↑  «Kirkelig enheter og endringer i prosti og menigheter». *docplayer.me*. Norsk samfunnsvitenskapelig datatjeneste AS. 2009. Besøkt 5. mars 2023.
***Silas Marner*** er en amerikansk stumfilm fra 1922 regissert av Frank P. Donovan.

Handling
--------

Silas Marner blir anklaget for tyveri og forrådt av sin beste venn, som er forelsket i kvinnen Silas allerede er forlovet med. Silas blir snart drevet vekk fra hjem-byen og reiser til Raveloe hvor han blir en eremitt. Hans tro på menneskeheten og Gud blir rystet etter denne hendelsen. En dag forlater en døende kvinne en liten jente på dørstokken hans. 

Dette bringer snart en endring i hans eget syn på livet. Under hennes innflytelse blir Silas etter hvert en respektert borger i byen. Jentas far, som Silas ikke vet hvem er, en sønn av den velstående Squire Cass. Men den unge kvinnen vil imidlertid heller bli værende hos Silas, enn å bo sammen med hennes rettmessige far.

Skuespillere
------------

* Crauford Kent som Silas Marner
* Marguerite Courtot som Sarah
* Robert Kenyon som William Dane
* Nona Marden som Sally Oates
* Ricca Allen som Elina Tampscum
* Austin Hume som Jem Rodney
* Anders Randolf som Squire Cass

Referanser
----------

1. ↑  «AFI|Catalog». *catalog.afi.com*. Besøkt 13. januar 2024.

Eksterne lenker
---------------

* (en) *Silas Marner* på Internet Movie Database Rediger på Wikidata

* (en) *Silas Marner* på AllMovie Rediger på Wikidata

* (en) *Silas Marner* på Turner Classic Movies Rediger på Wikidata